Rektor Tulvistele jääb eluks ajaks meelde lugu, kui 1960. aastate lõpus või 1970. aastate alguses oli ülikooli kohvikus väljas Raul Meele graafikanäitus. Seal oli abstraktne töö,  ruudukujuline graafiline leht, mis koosnes mustadest ja valgetest ringidest. Neid eraldas diagonaal. Vasak ülemine nurk oli must, parem alumine valge. Vaatajale jäi visuaalne mulje, et mustad vajutavad valgetele peale. «Ja siis läks keegi ülikooli parteikomiteesse ja küsis: «Kas te teate, mis ripub ülikooli kohviku seinal? Seal ripub graafik eestlaste ja venelaste suhtarvu kohta Eestis, mis on salajane.» See idioot oli lugenud kokku ringid, ta teadis eestlaste ja venelaste suhtarvu, ta pani kaks asja kokku ja läks  kaebama! Pilt jäi edasi,» tunneb Tulviste «heasoovija» ebaedu üle heameelt.